
Kunfehértó Jegyzője 

6413 Kunfehértó, Szabadság tér 8.

E-mail: kunfehertoph@gmail.com  Honlap : https://kunfeherto.hu, Telefon:  +36 (77) 507-102
 
       E-ügyintézés: Hivatali Kapu: KftoPh,  KRID azonosító: 501140733      

Tisztelt Ebtulajdonosok és Ebtartók!
Kunfehértó község közigazgatási területén az állatok védelméről és kíméletéről szóló 1998. évi XXVIII. törvény 42/B. §-ában foglalt kötelezettségnek eleget téve 2026. október 1. – 2026. november 30. között EB ÖSSZEÍRÁSRA kerül sor.
Az ebösszeírás során, melyet a törvény szerint legalább 3 évente meg kell ismételni, az ebtartóknak EBENKÉNT EGY, a fenti jogszabályban meghatározott adattartalmú adatlapot kell kitölteni és azokat az Önkormányzat rendelkezésére bocsátani.
Adatlap igénylése:
Az adatlap beszerezhető a Kunfehértói Polgármesteri Hivatal (6413 Kunfehértó, Szabadság tér 8.) szám alatti épület belső hirdetőtáblájáról, vagy letölthető, a község honlapjáról http://www.kunfeherto.hu/ oldalról. A kitöltéssel kapcsolatban segítséget ad a Polgármesteri Hivatalban Csordás Bettina hatósági ügyintéző, telefon: 0677/507-103).
Az ebek bejelentése 2026. november 30-ig az alábbi módok egyikével teljesíthető:
· postai úton a kitöltött és aláírt adatlapokat a Kunfehértói Polgármesteri Hivatal részére megküldve (6413 Kunfehértó, Szabadság tér 8.),
· személyesen, a Kunfehértói Polgármesteri Hivatalban leadva azt Csordás Bettina hatósági ügyintéző részére,
· e-mailben aláírva, majd beszkennelve a csordas.bettina@kunfeherto.hu címre beküldéssel.

· honlapon keresztül történő kitöltéssel és beküldéssel (http://www.kunfeherto.hu - Online eb bejelentő lap)
Felhívjuk egyúttal az Ebtulajdonosok és Ebtartók figyelmét, hogy:
· a négy hónaposnál idősebb ebeket transzponderrel (mikrochippel) megjelölve lehet csak tartani: az állattartó köteles a 3 hónapos kort elérő ebét a 3 hónapos kor betöltésétől számított 30 napon belül, az első oltást követően 6 hónapon belül, ezt követően évenként veszettség ellen saját költségén az állat állat-egészségügyi felügyeletét ellátó szolgáltató állatorvossal veszettség ellen beoltatni.
· a 41/2010. (II. 26.) Korm.rendelet 17/B. § (10) bekezdése értelmében a négyhónaposnál idősebb ebek csak mikrochippel (traszponderrel) megjelölve tarthatók. 
· a vonatkozó jogszabályok megsértése esetén az ebtulajdonos vagy ebtartó állatvédelmi bírsággal sújtható.
· az ebösszeírásban mikrochippel ellátott és az állatorvosnál korábban bejelentett, a központi nyilvántartásban és a helyi nyilvántartásban már szereplő ebeket is be kell jelenteni.
· az ebösszeírást követően is kötelesek az adatokban bekövetkezett változásokat, szaporulatot írásban bejelenteni.

Kérem, amennyiben a kutyájuk érvényes transzponderrel, valamint oltással nem rendelkezik, ezeket a bejelentőlap kitöltése előtt pótolni szíveskedjenek!
FELHÍVOM A TISZTELT EBTARTÓK FIGYELMÉT, HOGY AZ ADATSZOLGÁLTATÁS ELMULASZTÁSÁNAK JOGKÖVETKEZMÉNYE - AZ ÁLLATVÉDELMI BÍRSÁGRÓL SZÓLÓ 244/1998. (XII. 31.) KORM. REND. 3. MELL. D) PONTBAN FOGLALTAK ALAPJÁN - 150.000,-FT ÖSSZEGŰ BÍRSÁG IS LEHET.
Kunfehértó, 2026. szeptember 8.
                     Lukács Tamás 

                           jegyző 
EBÖSSZEÍRÓ ADATLAP
Ebenként egy adatlapot kérünk kitölteni!

I. Tulajdonosra, ebtartóra vonatkozó adatok
1. Az eb tulajdonosának neve:

címe:

2. Az ebtartó neve:

lakcíme:

telefonszáma:

elektronikus levélcíme:

II. A tartott ebre vonatkozó általános adatok:
az eb fajtája/fajtajellege/keverék mivoltára utalás:


neme:

születési ideje:

színe:

hívóneve:

az eb tartási helye: 

III. A tartott ebre vonatkozó speciális adatok:
1. transzponderrel ellátott eb esetén
a beültetett transzponder (mikrochip) sorszáma:

a beültetés időpontja:

a beültetést végző szolgáltató állatorvos neve:

kamarai bélyegzője száma:

2. ivartalanított eb esetén
az ivartalanítás időpontja:

az ivartalanítást végző szolgáltató állatorvos neve:

kamarai bélyegzője száma:

3. kisállat-útlevéllel rendelkező eb esetén
az útlevél száma:

az útlevél kiállításának időpontja:

kiállító szolgáltató állatorvos neve:

kamarai bélyegzője száma:

IV. Az eb oltására vonatkozó adatok
az eb oltási könyvének száma:

az oltási könyvet kiadó szolgáltató állatorvos neve:

kamarai bélyegzője száma:


az eb legutóbbi veszettség elleni védőoltásának időpontja:


a védőoltás során használt oltóanyag és gyártási száma:


az oltást végző szolgáltató állatorvos neve:


kamarai bélyegzője száma:

V. Egyéb adatok
a veszettség szempontjából aggályos eb megfigyelési státusza: megfigyelt / nem megfigyelt*
megfigyelés időpontja:

az eb veszélyessé minősítése: igen / nem*
veszélyessé minősítés időpontja:

Elismert tenyésztő szervezet által törzskönyvezett eb esetén a származási igazolás másolatát kérjük csatolni.

*a megfelelő válasz aláhúzandó
Kunfehértó, …………………………………
           az adatlapot benyújtó aláírása
